Axel Torner

Un fuster de trenta anys. Atractiu, madur, assistirà com oient a alguna de les classes de la Bolaño mentre treballa restaurant el paranimf de la Universitat. Es sentirà atret pel Pol i intentarà lligar-se'l des del primer dia.

## Biografia

### Segona Temporada (SA)

**Un Pàl·lid Punt Blau**

     Comença la classe de la Bolaño, que els hi parlarà de Carl Sagan quan l’Axel entra per la porta i el presenta. Està restaurant el paranimf i estarà d’oient en les seves classes, i el Pol s’interessa per ell des del primer moment. La Bolaño els hi ha ensenyat una fotografia del Cosmos, on hi senyala el que Carl Sagan diu que és un pàl·lid punt blau, referint-se a la terra, i els hi pregunta quin és el sentit de fer el bé, sent només una petita taca enmig de la penombra còsmica. Els alumnes debaten sobre el tema, i la Bolaño li dona la paraula a l’Axel, que acaba debatent amb el Pol. Els alumnes han acabat al paranimf i l’Axel els hi explica el què estan fent. L’Oti li demana de pujar, i tot i que l’Arnau ho desaconsella, l’Axel els deixa pujar, desprès que l’Oti s’intenti desfer sense èxit del seu nòvio. L’Axel li pregunta a l’Oti pel Pol i li explica que està parlant amb una professora. Desprès de la seva conversa, el Pol va al paranimf a veure el que s’ha perdut i l’Axel li fa una visita a ell sol també. El Pol el convida a prendre unes cerveses amb els companys el dissabte, però l’Axel li diu que no pot, ja que ha adoptat un gos i el va a recollir. L’Axel convida al Pol a acompanyar-lo i aquest accedeix. Els dos recullen el gos de l’Axel de la protectora, i l’Axel li diu al Pol de fer un passeig amb el gos, al que el Pol també accepta. Desprès de tot el dia passejant al gos, el Pol i l’Axel han acabat sopant junts. L’Axel li diu que està semblant una mica sobrat, i quan el Pol es disculpa, l’Axel li diu que no es preocupi, que si no li agradés no l’hauria convidat. L’Axel rep una trucada del seu pare a mig sopar, i li explica al Pol que el seu pare no confia massa en ell com a fuster, però que desprès d’acabar el paranimf li demostrarà que fa bé la feina. El Pol acompanya a l’Axel a casa, i quan els dos ja s’han acomiadat sense que hagi passat res, el Pol li explica que esperava que la nit acabés de forma diferent, i li pregunta que pensa d’ell. L’Axel li confirma que ell li agrada, però que no vol que la seva història acabi en sexe i ja com d’altres que ha tingut, i el Pol accepta seguir a poc a poc.

**O Fortuna, Velut Luna**

     L’Axel està parlant amb el rector sobre els detalls de la restauració, que li està posant presses per acabar, però l’Axel li diu que necessita el seu temps. De camí a casa, el Pol es creua amb l’Axel i intenta evitar-lo, però l’Axel el frena. Li diu que l’Oti l’ha convidat a unes cerveses a casa seva i li proposa anar-hi junts. El Pol li diu que ja el veurà allà i marxa aparentant normalitat. Quan l’Axel va cap al pis de l’Oti, es troba al Pol que intenta marxar sense dir-li res, però l’Axel el frena veient que alguna cosa li passa. Quan l’Axel s’hi confronta, el Pol es col·lapsa i els dos s’acaben fent un petó. El Pol li demana que no el deixi i marxa sense explicar-li el què li passa.

**La Cigonya**

     La Bolaño ha anat a veure a l’Axel al paranimf a demanar-li un cigarro, i l’Axel li dona i li intenta encendre a dins, dient-li que no passa res, però la María prefereix fumar fora del paranimf, pel que els dos surten a fumar. L’Axel li diu que li han dit que les classes de metafísica estan molt bé, ja que creu que és el més important en la filosofia, i la Bolaño li diu que pot anar d’oient a la classe que ell vulgui, però no comparteix la opinió de l’Axel sobre la seva importància. El Pol ha vist a l’Axel sol, i decideix acostar-s’hi. El Pol li demana perdó per com el va tractar, però l’Axel li diu que li va agradar veure’l així. El Pol no es pren massa bé el seu comentari, i l’Axel s’explica dient que va poder veure una altre cara seva. L’Axel li diu de quedar al Pol, però li diu que no pot, ja ha quedat amb l’Ángel. El Pol li diu que ara té classe amb la Bolaño i el convida a venir. L’Axel tot i que està enfeinat, decideix anar a classe amb el Pol. El Llorenç ha convocat al seu despatx a l’Axel i li diu que està acomiadat, ja que ha sigut una imprudència fumar a dins del paranimf. També li diu que li ha explicat al seu pare, i el fa marxar. L’Axel però, li diu que la cigarreta no es ni seva ni dels seus treballadors i el Llorenç li pregunta directament de qui era. El Pol està esperant a l’Axel al paranimf i els dos comenten els actes que han fet. Els dos però queden interromputs amb l’arribada del pare de l’Axel, que l’està esbroncant ja que el rector li ha explicat el què ha passat. El Pol es sent molt incòmode mentre pare i fill discuteixen i marxa en silenci. L’Axel li explica que no ha sigut ell qui ha fumat, però el Joaquim no se’l creu i li diu que li falta passió per fer aquesta feina. L’Axel s’intenta disculpar per culpar-la, però la Bolaño no sembla molesta pels seus actes. En canvi, li diu que les classes de metafísica de la Sílvia són molt bones, i que podria anar-hi algun dia.

**Cotxes Intel·ligents**

     El Pol visita a l’Axel, per veure com van les obres i si estaran acabades per finals de curs. L’Axel li diu que les obres acabaran depenent de com vagin. L’Axel li explica que ha d’acomiadar a un dels treballadors, però que no sap a qui, i li demana opinió al Pol, que creu que està frivolitzant massa la decisió. L’Axel però li diu que la vida no es justa, i el Pol veu que no és el millor moment per parlar amb ell i se’n va. L’Axel està comprant un cafè, quan l’Oti el convida a la festa que està organitzant, però l’Axel rebutja la invitació. L’Oti li explica que també hi serà el Pol, per convenç-lo que vingui, però l’Axel no hi veu la relació. L’Oti li diu que es evident que s’agraden i que el Pol no té ni nòvio ni novia ara. L’Axel es queda sorprès del que li acaba de dir. El Pol torna a veure a l’Axel, i li diu que el rector ha donat el vist i plau a celebrar la Lliga de Debat al paranimf, i li demana si creu que estarà a temps d’acabar-lo. L’Axel li diu que ell li agradaria saber moltes coses també, i li explica que a l’Oti se li ha escapat que es bisexual, i que li agradaria haver-ho sabut per ell. L’Axel li pregunta si hi ha alguna altre cosa que no li estigui explicant i el Pol li diu que no. Veient que el Pol s’ha tancat en banda, l’Axel li diu que no sap si per llavors estarà acabat.